KBANK ควัก 5 ลบ. ตั้งบ.ย่อย “ไอเจ็น” พัฒนาเทคโนโลยีใช้ในธุรกิจ
KBANK ควัก 5 ลบ. ตั้งบ.ย่อย "ไอเจ็น" พัฒนาเทคโนโลยีใช้ในธุรกิจ
20 ก.ย. 2562

ธนาคารกสิกรไทย จำกัด (มหาชน) หรือ KBANK เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ด้วยที่ประชุมคณะกรรมการบริษัทฯ ได้มีมติเห็นชอบการจัดตั้ง บริษัท ไอเจ็น จำกัด โดยธนาคารถือหุ้นในสัดส่วน 100% ผ่านบริษัท เมืองไทย กรุ๊ป โฮลดิ้ง จำกัด
ทั้งนี้ บริษัท ไอเจ็น จำกัด ได้รับอนุญาตจากธนาคารแห่งประเทศไทยให้อยู่ภายในกลุ่มธุรกิจทางการเงินธนาคารกสิกรไทยแล้ว โดยได้จดทะเบียนจัดตั้งบริษัทแล้วเสร็จเมื่อวันที่ 20 ก.ย.2562 ด้วยทุนจดทะเบียน 5,000,000 บาท โดยมีวัตถุประสงค์เพื่อพัฒนาเทคโนโลยีสำหรับใช้ในธุรกิจ